
R E F E R A T  D E  A P R O B A R E 
privind analiza stadiului de  înscriere a  datelor în registrul agricol pentru trimestrul IV al anului 2025 şi  stabilirea măsurilor pentru eficientizarea acestei activităţi


[bookmark: REFsp23rtd4]                                                                                                                                                                          	În conformitate cu prevederile art. 7 alin. (4) din Anexa la Ordinul 51/2025 pentru aprobarea Normelor tehnice privind modul de completare a registrului agricol pentru perioada 2025-2029 ”trimestrial, în şedinţa consiliului local, prin grija primarului, se face analiza stadiului de înscriere a datelor în registrul agricol şi, prin hotărâre, se stabilesc măsuri pentru eficientizarea acestei activităţi, inclusiv pentru soluţionarea situaţiilor particulare identificate la nivelul localităţii pe linia completării registrului agricol şi care nu sunt reglementate prin prezentele norme.”
În conformitate cu prevederile art. 1 alin. (1) din O.G. nr. 28/2008 privind registrul agricol, în scopul asigurării unei evidenţe unitare cu privire la categoriile de folosinţă a terenurilor, a mijloacelor de producţie agricolă şi a efectivelor de animale care contribuie la dezvoltarea agriculturii şi buna utilizare a resurselor locale, autorităţile administraţiei publice locale ale municipiilor organizează întocmirea şi ţinerea la zi a registrului agricol. 	Potrivit prevederilor art. 6 din același act normativ, primarii municipiilor iau măsuri pentru întocmirea şi ţinerea la zi a registrului agricol, pe suport hârtie şi în format electronic pentru asigurarea împotriva degradării, distrugerii sau sustragerii acestuia, precum şi pentru furnizarea datelor din registru, cu respectarea prevederilor legale în vigoare.
Registrul agricol pe suport hârtie are caracterul unui document oficial care constituie o sursă importantă de informaţii, este numerotat, parafat şi sigilat, filele necesitând a fi cusute pentru evitarea desprinderii acestora ca urmare a utilizării îndelungate şi este înregistrat în registrul de intrare - ieşire de la nivelul autorităţii executive a administraţiei publice locale respective. 
Informaţiile conţinute în baza de date a registrului agricol gestionat în format electronic sunt informaţii oficiale şi sunt supuse reglementărilor legale privind securitatea, integritatea şi funcţionalitatea sistemelor informatice. Documentele eliberate pe suport hârtie în baza informaţiilor existente în baza de date electronică privind registrul agricol se supun aceloraşi prevederi legale ca în cazul în care registrul agricol este gestionat numai pe suport hârtie.
Registrul agricol gestionat în format electronic conform formularelor registrului agricol aprobate prin hotărâre a Guvernului se ţine în baza unui program informatic contractat de fiecare unitate administrativ-teritorială, cu respectarea prevederilor legale privind achiziţiile publice.
Potrivit prevederilor art. 6 alin. (2) lit. e) din Normele de completare a registrului agricol 2025-2029, înscrierea datelor în registrul agricol se poate face și prin invitarea la primărie a persoanelor fizice care au obligația să efectueze declarațiile, iar potrivit alin. (7) al aceluiași articol, invitația se poate utiliza numai dacă este aprobată prin hotărârea consiliului local la inițiativa primarului.
Municipiul  Brad deține un număr de 42 de volume, având înregistrate un număr de 3415 gospodării,  din care:
 TIP I – 35 volume în care sunt înregistrate 2.862 de gospodării ale persoanelor fizice cu domiciliul în municipiul Brad;
TIP II – 5 volume în care sunt înregistrate 458 de gospodării ale persoanelor fizice cu domiciliul în alte localități;
TIP III – 1 volum în care sunt înregistrate 65 de poziții aparținând persoanelor juridice cu domiciliul fiscal în municipiul Brad;
TIP IV – 1 volum în care sunt înregistrate 30 poziții  aparținând persoanelor juridice cu domiciliul fiscal în alte localități.
Stadiul de înscriere - transcriere a datelor în registrul agricol pe suport hârtie este efectuat în procent de 96%, iar în format electronic stadiul de actualizare este efectuat în procent de 96%,  cuprinzând membrii gospodăriei, clădirile de locuit, anexe gospodărești, mijloace de transport cu tracțiune animală și mecanică, mașinile agricole, efectivele de animale existente la începutul anului, precum și evoluția acestora, modul de folosință a terenului, suprafețele cultivate și numărul pomilor fructiferi. 
Precizez că modalitatea de înscriere în registrul agricol a datelor privind componența gospodăriei/exploatației agricole fără personalitate juridică, este cea aprobată prin Hotărârea Consiliului Local nr. 11/2022, respectiv prin invitarea la Primăria Municipiului Brad a persoanelor fizice care au obligația să efectueze declarațiile pentru înscrierea datelor în registrul agricol. 
  În contextul celor de mai sus am inițiat prezentul proiect de hotărâre prin care am propus să se ia act de stadiul de înscriere a datelor în Registrul agricol al municipiului Brad, pentru trimestrul IV al anului 2025 şi să se aprobe programul de măsuri pentru eficientizarea activităţii de înscriere a datelor în Registrul agricol al municipiului Brad, ţinut în format electronic şi pe suport de hârtie și îl supun spre dezbatere și aprobare plenului Consiliului Local al Municipiului Brad în forma prezentată.
   Invoc în susținerea propunerii mele  prevederile art. 1 alin. (1), art. 2 lit. b) şi c), art. 3 - 4 şi art. 6 din O.G. nr. 28/2008 privind registrul agricol, ale art. 7 alin. (4) din Anexa la Ordinul nr. 51/2025 pentru aprobarea Normelor tehnice privind modul de completare a registrului agricol pentru perioada 2025-2029.

